cyanic-selkie/wikianc huggingface dataset:
பெர்ட்ரண்டு ரசல்
சமயமும் இறையியலும்
”மதம், முக்கியமாக அச்சத்தின் மேல் உண்டாக்கப்பட்டது என நினைக்கிறேன். அது ஒரு பகுதி நமக்கு தெரியாதவற்றைப் பற்றிய பீதி, மற்றொரு பகுதி நம் பக்கத்தில் ஒரு அண்ணன் இருந்து நம் துக்கங்களிலும் வாழ்க்கை கஷ்டகாலங்களிலும், சச்சரவுகளிலும் ஆதரவு கொடுப்பதாக ஒரு உணர்வு....... ஒரு நல்ல உலகம், அறிவு, கருணை, திடமனம் இவற்றை வேண்டுகிறது. அது கடந்த காலத்தின் மீது பச்சாதாபமுள்ள புலம்பல்களையும், அறிவற்றவர்கள் சொன்ன வார்த்தைகளால் சிறைப்படுவதையும் வேண்டவில்லை” என்பதாகும்.
தத்துவம் மீது செல்வாக்கு
ரசல், குறிப்பாக ஆங்கிலம் பேசும் உலகத்தில் பெரும் தாக்கத்தை ஏற்படுத்தினார். ஃபிரேக, மூர், விட்கன்ஸ்டைன் போன்றோரின் செல்வாக்கு இருந்தாலும், ரசல் பகுப்பாய்வை தத்துவ தொழிலின் முக்கிய முறையாக்கினார். 20ம் நூற்றாண்டு பகுப்பாய்வு இயக்கங்கள் ஓரளவு ரசலுக்கு கடமைப்பட்டவையாக இருந்தன.
விட்கன்ஸ்டைனின் ரசல் மீதான தாக்கம், ரசலின் கணித உண்மைகள் நிரூபணத்திற்கு அப்பாற்பட்ட அறுதியுரைகள் என நம்பவைத்தது. 1901 ல் அவர் கூறிய முரண்மை மெய்மை, 30 வருடங்களுக்கு பின் நிலையாகக்கப்பட்ட குர்ட் கோடலின் முடிவெடுக்கமுடியாத தேற்றங்கள் போன்றவை ரசலை கணிதத்தின் மேல் அவருக்குள்ள ஐயமின்மையை குலைக்க வைத்தன. ஐரோப்பிய பல்கலை கழகங்களில் பரவிய இந்த ஐயம் ஒருகால் ரசலின் முக்கியமான தாக்கமாக இருக்கலாம். ரசலுக்கு விட்கன்ஸ்டைன் மீதுள்ள தாக்கத்தின் ஆதாரம், ரசல் பிரசுரிக்க உதவிய விட்கன்ஸ்டைனின் "தருக்க தத்துவ ஏடு" நூல் முழுவதும் பரவிக் கிடக்கிறது. அதைக்காெண்டு, விட்கன்ஸ்டைன் டாக்டர் பட்டம் பெற்று, கேம்ப்ரிட்ஜ் பலகலைகழகத்தில் ஆசிரியர் பதவியைப் பெற்றுக் கொள்ள ரசல் உதவினார் என்று கூறலாம். ரசலின் தாக்கம் மற்ற தத்துவவாதிகளான அல்பிரட் அயர், ருடால்ஃப் கார்நாப், அலோன்சோ சர்ச், டேவிட் கப்லன், சால் கிரிப்க, காரல் போப்பர், டபிள்யூ.வி.குவின், ஜான் சேரல் ஆகியோரின் மேல் வெளிப்படையாகக் காணப்படுகின்றது.
அமைதிவாதம், யுத்தம், அணுகுண்டுகள்
ரசல் எப்பொழுதும் முழு அமைதிவாதி அல்ல. அவர் குறிப்பிட்ட போர்களை நாகரீகத்தின் எதிரி, அதனால் நன்நெறி அற்றது என்று சொல்லி எதிர்த்தார். அதே சமயம் 1915 ல் அவர் எழுதிய கட்டுரையான "போரின் நன்நெறி இல், போர்களை நாகரீகத்தை முன்னேற்றுபவை என்று ஆதாரப்படுத்தினார். ரசலின் முதலாவது உலக யுத்த எதிர்ப்பு நடவடிக்கைகள், அவருக்கு அபராதம், சிறைவாசம், பிரித்தனுக்குள் பிரயாணத்தின் கட்டுப்பாடுகள், டிரினிடி காலேஜில் ஆசிரிய பதவி இழப்பு ஆகியவற்றை கொண்டு வந்தன. 6 மாதங்கள் சிறைவாசம் அனுபவித்த பின்பு விடுதலை கிடைத்தாலும், 1 வருடம் சிறை அதிகாரிகள் மேற்பார்வையில் இருந்தார் . இரண்டாம் உலகப் போர் துவங்கும் வரை பிரித்தானிய அரசின் ஹிட்லரை சாந்தப்படுத்தும் கொள்கையை ஆதரித்தார், ஆனால் 1940 ன் போது, ஜனநாயகத்தை காப்பாற்றுவதற்கு ஹிட்லரை தோற்கடிக்க வேண்டும் என்றார்.
கியூபா எரிகணை நெருக்கடியின் போது, ரசல் அ.நா. ஜனாதிபதி ஜான் எஃப் கென்னடி, நிகிதா குருஸ்சாவ், ஐ.நா.வின் ஊதாண்ட், பிரித்தானிய பிரதமர் ஹரால்ட் மக்மில்லன் ஆகியோருக்கு தந்திகள் அனுப்பினார். கென்னெடியை அவர் பெரும் விமரிசனம் செய்து கென்னெடி ஹிட்லரைப் பார்க்கிலும் அபாயகரமானவர் என்றார். குருஸ்சாவ் ஒரு பெரும் மடலில் ரசலுக்குப் பதில் அளித்தார், அது சோவியத் நாட்டிலும் பிரசுரிக்கப் பட்டது.
மானுடத்திற்கு அணு ஆயுதங்களால் வரும் ஆபத்தை கண்டு கவலையுற்று, 1960ல், ஐன்ஸ்டைன், ராபர்ட் ஆப்பன்ஹைமர், ஜோசப் ரிட்பிளாட், மற்றும் இதர புகழ் பெற்ற விஞ்ஞானிகளுடன் சேர்ந்து, உலக கலை விஞ்ஞான அகாதமியை நிறுவினார்.
பெர்ட்ரண்ட் ரசல் அமைதி கட்டளை மற்றும் அதன் பிரசுரக் கையேடு ”ஸ்போக்ஸ்மேன் புக்ஸ்” 1963ல் ரசலின் உலக அமைதி, மனித உரிமை, சமூக நீதிப் பணிகளை முன்னேற்றிச் செல்ல தொடங்கியது. 1963 முதல் வியட்நாமில் அமெரிக்காவின் உள்ளீட்டை எதிர்க்கத் தொடங்கினார். 1966 இளவேனிற்காலத்தில், 'வியட்நாம் போர் குற்றங்கள்' என்பதை எழுதி முடித்தார். பிறகு பிரெஞ்சு தத்துவவாதி ஜான் பால் சார்த்தரேயுடன் ரசல் தீர்ப்பாயம் என்ற சர்வதேச போர் குற்ற தீர்ப்பாயத்தை அமைத்தார். மேலும் அமெரிக்க அரசாங்கத்தின் கென்னடி கொலை அறிக்கையை ”கொலை மேல் 16 கேள்விகள் 1964 ” என்ற கட்டுரை வழியாக கண்டித்தார்.
பொதுவுடைமையும் சமவுடைமையும்
ரசல் முதலில் “கம்யூனிஸ்டு சோதனை” என்பதில் பெரும் நம்பிக்கை காட்டினார். ஆனால் 1920ல் உருசிய புரட்சியைப் பார்க்க சோவியத் யூனியன் சென்று விளாடிமீர் லெனினை சந்தித்த பின், அங்குள்ள அரசியல் முறையில் நம்பிக்கை இழந்து, திரும்பி வந்தபோது “போல்ஷவிசம், கோளும் செயல்முறையும்” என விமர்சன நூல் எழுதினார். அவர் “நான் இந்த சூழலில் மிகவும் சந்தோஷமற்றவனாக உள்ளேன். அதன் பயன்பாட்டுவாதம், அன்பு, அழகு வாழ்க்கை எழுச்சி இவற்றின் மீது ஆர்வமில்லாமை என்னை நசுக்குகிறது”. என்று கூறினார். அவர் லெனினை ஒரு மத வெறியர் என்ற கோணத்தில் பார்த்தார். 1922, 1923 பொது தேர்தல்களில் ரசல் தொழிலாளர் கட்சியின் சார்பாக போட்டியிட்டுத் தோற்றுப் போனார். அவர் ஸ்டாலினின் அரசை கடுமையாக கண்டித்தார், மார்க்சீயவாதத்தை `ஒரு சமயக் கோட்பாடு` என கருதினார் ரசல் ஜனநாயகம், உலக அரசாங்கம் இவற்றிற்கு ஆதரவு கொடுத்து, `சோம்பேறிததனத்தின் புகழ்சி”, ”மனிதனுக்கு எதிர்காலம் உள்ளதா” போன்ற நூல்களில் சர்வதேச ஜனநாயக அரசாங்கத்தை நிறுவ வேண்டிய அவசியத்தை வலியுறுத்தினார்.
பெண்கள் உரிமைகள்
ரசல், இளைஞனாக இருக்கும் போது லிபரல் கட்சியின் அங்கத்தினராக இருந்து, பெண் உரிமையைப் பற்றி பேசினார். 1910ல் வெளியிடப்பட்ட “பெண் உரிமை எதிர்ப்பு பீதிகள்” என்னும் பிரசார துண்டுப்பிரசுரத்தில், சில மனிதர்கள் பெண் உரிமையை எதிர்ப்பது ஏனெனில், பெண்களுக்கு தீங்கான வழிகள் செய்யும் சுதந்திரம் கட்டுப்பட்டு விடுமோ என்று அஞ்சுவதால் என்று ரசல் கூறினார். 1907 தேர்தலில் மக்களைவைக்கு பெண் உரிமை கட்சியின் சார்பாளராக விம்பிள்டன் தொகுதியில் நின்றார், ஆனால் தேர்தெடுக்கப் படவில்லை.
காம உணர்வுகள் மீது கருத்து
ரசல் 1929 ல் விக்டோரிய காலத்து மனப்பான்மைக்கு எதிராக எழுதிய "மணமும் நெறியும்" என்ற நூலில், கணவன் மனைவி உறவு இல்லாத ஆண், பெண் இருவருக்குள் பாலுறவு, அவர்கள் ஒருவரை ஒருவர் காதலித்தால் தப்பில்லை என்று கூறி, `சோதனை மணம்` அல்லது `சகா மணம்' என்று கல்யாணம் முனாலேயே இளம் பெண்களும் ஆண்களும் பால் உறவு கொண்டு மணம் புரியும் நிர்பந்தனையின்றி தங்கள் உறவை சீராக்கம் செய்யலாம் என்பதை ஆதரித்தார். அது அமெரிக்காவில் பெரும் எதிர்ப்பை உண்டாக்கியது. ரசல் மாணவர்களுக்கு பால் கல்வி, மேலும் கருத்தடை உபாயங்கள் கிடைப்பது போன்றவற்றிற்காக வழக்காடினார். மேலும் குழந்தை இல்லை என்றால் சுலப மணரத்தையும் ஆதரித்தார்.
இனம்
இனம் பற்றிய ரசலின் கருத்துகள் ஒரு நிலையாக இருக்கவில்லை. 1951ல், இன சமத்துவம், பல்லின மணங்களை ஆதரித்தார். `மாறும் உலகுக்கு புதிய நம்பிக்கைகள்` என்ற நூலில், இனக்காழ்ப்பு என்ற அத்தியாயத்தில், “பல்லின சேர்க்கை உயிரியல் நோக்கில் தீங்கு என சொல்லப் படுகிறது. அதற்கு எவ்வித ஆதாரமும் இல்லை. மேலும், கறுப்பர்கள் வெள்ளையர்களை விட அறிவு குறைந்தவர் என்பதற்கும் ஆதாரம் இல்லை. ஆனால் அதை ஒரு வழியாக முடிவு செய்வதற்கு இரு இனங்களும் சம தளத்தில் வைக்கப்படல் வேண்டும் " என்று சொன்னர்:
அவர் முந்தைய எழுத்துகளில் பிறப்புக் கட்டுப்பாட்டு முறைகளை வற்புறுத்தினார். 16 நவம்பர் 1922 அன்று, பிறப்புக் கட்டுப்பாடு மற்றும் இன முன்னேற்ற சங்கத்தில் உரை ஆற்றுகையில், மேற்கத்திய கருத்தடை வழிமுறைகள் உலகம் முழுவதும் பரவுவதின் முக்கியத்துவத்தை அறுதியிட்டார். அது 1960 களின் உலக குடும்பக்கட்டுப்பாடின் முன்னோடியாக திகழ்ந்தது.
1932 இல், ரசல் இனமேம்பாட்டியல் எளிதாக பிறழ வாய்ப்பு உண்டு என அதை விமர்சித்தார். பிறகு “கறுப்பர்கள் வெள்ளையர்களுக்கு தாழ்ந்தவர்கள்” என்பது தேவையற்ற ஊகம் என்ற அதைக் கண்டித்தார் (`கல்வியும் சமூக முறையும்` அத்தியாயம் 3).
வாங்கிய பட்டங்கள்
ரசல் வாழ்க்கை முழுவதும் பல பட்டங்களைப் பெற்றார்.
ரசலின் நூல்கள் பட்டியல்
இது ரசலின் எழுத்துகளில் ஒரு பகுதி மட்டுமே. முதலில் பதிப்பித்த ஆண்டு வரிசையில் கொடுக்கப்பட்டுள்ளது
குறிப்பு: இது ஒரு எடுத்துக்காட்டு தான். ரசல் பல துண்டுப் பதிப்புகள், அறிமுகங்கள், சஞ்சிகை கட்டுரைகள், ஆசிரியருக்கு கடிதங்கள் போன்றவற்றை எழுதினார். அவர் எழுத்துகளைப் பல திரட்டுகளில் காணலாம், குறிப்பாக “பெர்ட்ரண்ட் ரசலின் எழுத்துகள் திரட்டு”, என்ற மக்மாஸ்டர் பல்கலைக் கழக ஆவணத்திரட்டு. இதுவரை பதிப்பிக்கப்படாத ரசலின் எழுத்துகளைக் கொண்டு 16 பகுதிகளை வெளியிட்டுள்ளது. இன்னும் பல பாகங்கள் வெளிவரும். மேலும் அவர்களிடம் ரசல் எழுதிய 30,000 கடிதங்கள் உள்ளன.
வெளி இணைப்புகள்
Writings available online
Audio
Other
பகுப்பு:இறைமறுப்பாளர்கள் பகுப்பு:கணிதவியலாளர்கள் பகுப்பு:ஏரணவியலர்கள் பகுப்பு:1872 பிறப்புகள் பகுப்பு:1970 இறப்புகள் பகுப்பு:நோபல் இலக்கியப் பரிசு பெற்றவர்கள் பகுப்பு:பிரித்தானியக் கணிதவியலாளர்கள் பகுப்பு:நோபல் பரிசு பெற்ற பிரித்தானியர்கள் பகுப்பு:பிரித்தானிய மெய்யியலாளர்கள்
எஸ். சி. ஜமீர்
சனயங்க்பா சுபதோஷி ஜமீர் (பிறப்பு: அக்டோபர் 17, 1931 ) இந்திய அரசியல்வாதி ஆவார். இவர் ஜூலை 2008 இல் இருந்து மகாராட்டிரா மாநில ஆளுனராகப் பணியாற்றுகிறார். இதற்கு முன்னர் கோவா மாநில ஆளுனராகவும் நாகாலாந்து மாநில முதலமைச்சராகவும் பணிபுரிந்துள்ளார்.
ஜாமீர் நாகாலாந்து மாநிலத்தவர். நாகாலாந்து இந்தியாவின் ஒரு மாநிலமாக அமைக்கப்பட 1960 இல் அப்போதைய பிரதம மந்திரி ஜவஹர்லால் நேருவுடன் பேச்சுவார்த்தை நடத்த சென்ற குழுவில் அங்கம் வகித்தவர். பின்னர் அவர் நாகாலாந்தில் நான்கு முறை 1980, 1982-1986, 1989-90 மற்றும் 1993-2003 ஆகிய காலப்பகுதிகளில் முதலமைச்சராக இருந்திருக்கிறார். தனது முதல் இரு பதவிக்காலங்களில் "முன்னேற்ற ஐக்கிய சனநாயக முன்னணி" என்ற கட்சியின் சார்பில் பணியாற்றினார். 1989 இல் இந்திய தேசியக் காங்கிரஸ் கட்சியில் சேர்ந்தார். ஜூலை 2004 முதல் ஜூலை 2008 வரை கோவா ஆளுனராக பணியாற்றினார்.
மகாராட்டிர ஆளுனர் எஸ். எம். கிருஷ்ணா பதவி விலகியதை அடுத்து, மார்ச் 6, 2008 இல் குடியரசுத்தலைவர் பிரதிபா பாட்டீல் ஜமீருக்கு மகாராட்டிரத்தை கூடுதல் பொறுப்பாக அளித்தார். 2008 ஜூலையில் மகாராட்டிர ஆளுனராக முறையாக அரசாணையிடப்பட்டு 2008, ஜூலை பத்தொன்பதாம் நாளில் பதவியேற்றுக் கொண்டார்.
மேற்கோள்கள்
பகுப்பு:இந்திய அரசியல்வாதிகள் பகுப்பு:கோவாவின் ஆளுநர்கள் பகுப்பு:நாகாலாந்து அரசியல்வாதிகள் பகுப்பு:மகாராட்டிர ஆளுநர்கள் பகுப்பு:1931 பிறப்புகள் பகுப்பு:நாகாலாந்து முதலமைச்சர்கள் பகுப்பு:வாழும் நபர்கள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:ஒடிசா ஆளுநர்கள் பகுப்பு:4வது மக்களவை உறுப்பினர்கள்
கோவா
கோவா என்ற தலைப்பில் உள்ள கட்டுரைகள்:
இந்தி ருசி பாய் பாய்
இந்தி ருசி பாய் பாய் (Hindi rusi bhai bhai பொருள்: இந்தியர்களும் உருசியர்களும் சகோதரர்கள்") என்பது 1950கள் முதல் 1980கள் வரை இந்தியாவில் பயன்படுத்தப்பட்ட ஒரு அரசியல் முழக்கம் ஆகும்.  இது இந்தியாவிலும் சோவியத் ஒன்றியத்திலும் அதிகாரப்பூர்வமாக முழங்கப்பட்டது. 1955, நவம்பர், 26 அன்று பெங்களூரில் நடந்த கூட்டத்தில் நிக்கித்தா குருசேவ் இதை அறிவித்தார்.
வரலாறு
"அமைதியான சகவாழ்விற்கான ஐந்து கோட்பாடுகள்" அல்லது "பஞ்ச சீலம்" என்பதன் கீழ், 1954-1962 இக்கும் இடையில், புதிய குடியரசான இந்தியாவிற்கும் சீனாவிற்கும் இடையேயான சகோதரத்துவத்தை அறிவிக்கும் வகையில் உருவாக்கபட்ட "இந்தி சினி பாய் பாய்" என்ற இதேபோன்ற முழக்கத்திலிருந்து இது வந்தது. இறுதியில் 1962 இன் இந்திய சீனப் போருடன் அது முடிவடைந்தது. இதேபோல், சோவியத் ஒன்றியத்தில், மாஸ்கோ-பீக்கிங் பாடலில் இருந்து பெறப்பட்ட "உருசியர்களும் சீனர்களும் என்றென்றும் சகோதரர்கள்" என்ற முழக்கம் இருந்தது. அது சீன-சோவியத் பிளவுடன் முடிந்தது.
இந்த முழக்கம் சோவியத் இலக்கியத்தில் பயன்படுத்தப்பட்டது, எடுத்துக்காட்டாக, லாசர் லாகின் எழுதிய "ஓல்ட் மேன் ஹாட்டாபிச்" என்ற நூலிலும் தொடர்புடைய திரைப்படத்திலும் இடம்பெற்றது. லெவ் காசிலின் "பீ பிரிபெர்டு, யுவர் மெஜஸ்டி" படத்திலும் இது முக்கியமாக இடம்பெற்றது. சோவியத் ஒன்றியத்தின் வீழ்ச்சிக்குப் பிறகும், 1991 இல் எல்டார் ரியாசனோவ் எழுதிய ப்ராமிஸ்டு ஹெவன் என்ற திரைப்படம் போன்றவற்றிலும் இந்த பயன்பாடு தொடர்ந்தது.
இந்தி மொழியில் பாய் என்ற சொல்லுக்கு "சகோதரன்" என்று பொருள் ஆகும். மேலும் சொற்பிறப்பியல் ரீதியாக உருசிய சொல்லான брат ("பிராட்") உடன் இது ஒத்துள்ளது. பிற இந்தோ-ஐரோப்பிய மொழிகளிலும் இந்தச் சொல்லுடன் ஒத்துப் போகிறது உள்ளன: அவை ஆங்கிலத்தில் பிரதர், லத்தீன் மொழியில் frater (ஃபிரதர்), கிரேக்கத்தில் φράτηρ(ஃபிராதேர்) ஆகும்.
மேற்கோள்கள்
பகுப்பு:இந்திய அரசியல் முழக்கங்கள்
கூளியர்
'மரம் பிறங்கிய நளிச் சிலம்பில், குரங்கு அன்ன புன் குறுங் கூளியர், பரந்து அலைக்கும் பகை' என்னும் பாடல் தொடர் கூளியர் யார் என்பதை விளங்கிக்கொள்ளப் போதுமானதாக உள்ளது. மரமடர்ந்த காடுகளில் கூளியர் வாழ்ந்தனர். அவர்கள் குரங்கு போல் குள்ளமானவர்கள். வழிப்போக்கர் கொண்டுசெல்லும் பொருள்களை அவர்கள் கவர்ந்துகொள்வர்.
பகுப்பு:சங்க காலச் சமூகம்
சன்பரி ஆராய்ச்சி மையம்
சன்்பரி ரிசர்ச் சென்டர் அல்லது ஐசிபிடி சன்்பரி, வடகிழக்கு சர்ரேயில் BP இன் ஒரு முக்கிய ஆராய்ச்சி நிறுவனமாகும்.
வரலாறு.
இது 1917 ஆம் ஆண்டு சன்்பரி ஆராய்ச்சி நிலையமாக தொடங்கியது. முதல் உலகப் போரின்போது கடற்படைக்கு எரிபொருள் எரிபொருட்களின் பாகுபாடு மற்றும் இரண்டு டூமினியர்களின் வேலைவாய்ப்பு மற்றும் டூலுயினின் உற்பத்தி ஆகியவற்றின் ஆராய்ச்சி தொடங்கியது. 1920 களில் ஸ்காட்லாந்தில் உள்ள Uphall (West Lothian) ஆலையில் விரிசல் ஏற்பட்டது. 1931 ஜூலையில் முதல் புதிய கட்டிடம் திறக்கப்பட்டது. 1929 இல் 76 ஊழியர்கள் இருந்தனர், 1934 இல் 99 மற்றும் 1939 இல் 197 பேர் இருந்தனர்.
1950 களில், பிபி ஆராய்ச்சி 39 ஏக்கர் நிலப்பரப்பில் சன்ஸ்பரிவில் இருந்தது. ஜியோபிசிக்கல் ஆராய்ச்சி 1957 வரை, நாட்டிங்காம்ஷையரில் கிர்கிங்க்டன் ஹால் ஆராய்ச்சி நிலையத்தில் இடம்பெற்றது. 1958 ஆம் ஆண்டில், இந்த தளம் ஒரு புதிய இயற்பியல் ஆய்வகமும், ஐந்து கட்டடங்களுட்னும் விரிவுபடுத்தப்பட்டது. ஒரு நேரியல் எலக்ட்ரான் முடுக்கி நிறுவப்பட்டது. 1958 ஆம் ஆண்டின் ஆரம்பத்தில், கிர்க்லிங்டன் ஹால் விற்பனை செய்யப்பட்டது.
பிரிட்டிஷ் பெட்ரோலியம் நிறுவனம் 1950 களில் BP மோட்டார் ஸ்பிரிட் மற்றும் BP Energol (visco-static motor oil) ஆகியவற்றைக் கொண்டிருந்தது. ஆனால் 1970 களின் நடுப்பகுதியில் நார்த் கட எண்ணெய் நோட்டீஸ் எண்ணெய் வயலில் வந்தபோது பிரிட்டன் தனது சொந்த எண்ணெயை உற்பத்தி செய்யாது.
கட்டுமானம்
1998 ல் இருந்து மூன்று புதிய கட்டிடங்கள் கட்டப்பட்டன. 2001 ஆம் ஆண்டிலிருந்து, நான்கு புதிய கட்டிடங்கள் கட்டம் 2 பகுதியாக கட்டப்பட்டன.
அமைப்பு.
இதில் ஒரு மேம்பட்ட எண்ணெய் மீட்பு ஆய்வகம் உள்ளது.
வெளி இணைப்புகள்
பகுப்பு:வேதியியல் நிறுவனங்கள் பகுப்பு:இயற்பியல் அமைப்புகள்
பய்யன்னூர் சட்டமன்றத் தொகுதி
பய்யன்னூர் சட்டமன்றத் தொகுதி, கேரள சட்டமன்றத்துக்கான 140 தொகுதிகளில் ஒன்று. இது காசர்கோடு மக்களவைத் தொகுதிக்கு உட்பட்டது.
விருகாவூர் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
பய்யன்னூர் சட்டமன்றத் தொகுதி
2011 முதல் இந்திய மார்க்சிஸ்ட் கம்யூனிஸ்ட் கட்சியைச் சேர்ந்த சி. கிருஷ்ணன், எம்.எல்.ஏவாக உள்ளார்.
விருகாவூர் ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
பய்யன்னூர் சட்டமன்றத் தொகுதி
சான்றுகள்
பகுப்பு:கேரள சட்டமன்றத் தொகுதிகள் பகுப்பு:கண்ணூர் மாவட்டம்
எசுப்பானிய கிழமைகள்
எசுப்பானிய கிழமைகள்:
நாள் - un día
வாரம் - una semana
௧. ஞாயிறு - domingo
௨. திங்கள் - lunes
௩. செவ்வாய் - martes
௪. புதன் - miércoles
௫. வியாழன் - juevenes
௬. வெள்ளி - viernes
௭. சனி - sábado
இன்று - hoy
நாளை - mañana
மேலும் காண்க
பகுப்பு: எசுப்பானிய மொழி
விருகாவூர் ஊராட்சி
மேற்கோள்கள்
பகுப்பு:கள்ளக்குறிச்சி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அவலூர்பேட்டை
அவலூர்பேட்டை (Avalurpet) விழுப்புரம் மாவட்டத்தில் செஞ்சிக்கோட்டையிலிருந்து 25 கிலோமீட்டர் தொலைவில் அமைந்துள்ள ஒரு கிராமம் ஆகும்.
தொழில்
இவ்வூரின் முதன்மைத்தொழிலாக வேளாண்மை அமைகிறது. மேலும் இங்கு நெசவும் தச்சுவேலைகளும் வேளாண்மை சார்ந்த கருவிகளைச் செய்யும் கைத்தொழில்களும் நடைபெற்று வருகின்றன.
ஊரின் சிறப்பு
மும்மதத்தவர்களும் பல்வேறு இனத்தவர்களூம் வாழ்ந்து வந்தாலும் ஒற்றுமையின் சிறப்பினை உணந்து,ஒருவருக்கொருவர் விட்டுக்கொடுத்து,ஊருக்குப் பெருமை சேர்க்கிறார்கள்.
சித்தகிரி முருகன் கோயில் சிறப்பு மிக்கது,அதிலும் ஆண்டுதோறும் பங்குனி மாதத்தில் நிகழும் பங்குனி உத்திர திருவிழாவும் அதில் சாதிமத பேதமின்றி பங்குபெரும் ஊர்மக்களின் ஈடுபாடும் அனைவராலும் மிகப் போற்றதக்கது.மேலும் பத்து நாட்கள் நடைபெறும் இத்திருவிழாவின் ஒவ்வொரு நாளிலும் சிறப்புமிக்க தமிழ்ப்பேச்சாளர்கள்,பாடகர்கள்,பல்வேறு திறன்படைத்த கலைஞர்களையும் பங்குபெறச் செய்வது மேன்மேலும் அவலூர்பேட்டைக்கு பெருமை சேர்க்கிறது.இத்திருவிழவைக்காண சுற்றிலுமுள்ள ஏறத்தாழ 50 ஊர்களின் மக்கள் கண்டுகளித்து பயன்பெறுகிறார்கள்.
இப்பதிவைக்காணும் தாங்களும் அத்திருநாளில் வருகைதந்து கண்டுகளித்து சித்தகிரி முருகன் அருளை பெறுகின்றனர்.
மேற்கோள்கள்
பகுப்பு:விழுப்புரம் மாவட்டத்திலுள்ள கிராமங்கள்
கன்னியாகுமரி மாவட்டப் பேரூராட்சிகள்
கன்னியாகுமரி மாவட்டப் பேரூராட்சிகள், கன்னியாகுமரி மாவட்டத்தில் மொத்தம் 55 பேரூராட்சிகள் உள்ளது. அவைகள் பின்வருமாறு;
மேற்கோள்கள்
பகுப்பு:கன்னியாகுமரி மாவட்டம் பகுப்பு:கன்னியாகுமரி மாவட்டத்தில் உள்ள பேரூராட்சிகள்
களவு
சங்க இலக்கியத்தில், ஆணும் பெண்ணும் திருமணத்துக்கு முன் அல்லது அப்பால் வீட்டாருக்கு தெரியாமல் சந்தித்துப் பழகுவது களவு எனப்பட்டது. களவு குடும்பக் கட்டுபாட்டுப் பிறகு துணையை தேடிக் கொள்ளும் முறையாகும். களவில் காதல் உதிர்தால் "களவு வெளிப்படும் முன்னரோ வெளிப்பட்ட பின்னரோ", "பெற்றோர் உடன்பாட்டுடனும், உடன்பாடு பெறாமலும்" திருமணம் நடைபெறும்.
மேற்கோள்கள்
பகுப்பு:தமிழர் பண்பாடு
கீத் எட்வார்ட்ஸ்
கீத் எட்வார்ட்ஸ் ( Keith Edwards, பிறப்பு: ஆகத்து 26 1951), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 17 ஏ-தர துடுப்பாட்டப் போட்டிகளில் கலந்து கொண்டுள்ளார். 1972-1979 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
வெளி இணைப்பு
கீத் எட்வார்ட்ஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 4 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1951 பிறப்புகள் பகுப்பு:வாழும் நபர்கள் பகுப்பு:பகிங்ஹாம்சையர் துடுப்பாட்டக்காரர்கள்
கொலின் சல்மோன்
கொலின் சல்மோன் (Colin Salmon) (பிறப்பு: 6 திசம்பர் 1962) ஒரு ஆங்கில மொழி திரைப்பட நடிகர் ஆவார். இவர் ரெசிடென்ட் ஈவில், ரெசிடென்ட் ஈவில் 5 போன்ற பல திரைப்படங்களிலும் மற்றும் ஆர்ரொவ் போன்ற தொலைக்காட்சி தொடர்களிலும் நடித்த்துள்ளார்.
வெளி இணைப்புகள்
பகுப்பு:1962 பிறப்புகள் பகுப்பு:வாழும் நபர்கள் பகுப்பு:அமெரிக்கத் திரைப்பட நடிகர்கள் பகுப்பு:அமெரிக்க தொலைக்காட்சி நடிகர்கள்
திருக்கடையூர்
திருக்கடையூர் (திருக்கடவூர்) (ஆங்கிலம்:Thirukadaiyur), இந்தியாவின் தமிழ்நாடு மாநிலத்தில் அமைந்துள்ள மயிலாடுதுறை மாவட்டத்தில்  தரங்கம்பாடி வட்டத்தில் இருக்கும் ஒரு கிராமம் ஆகும்.
மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 5,533 மக்கள் இங்கு வசிக்கின்றார்கள். இவர்களில் 2,757 ஆண்கள், 2,776 பெண்கள் ஆவார்கள். திருக்கடையூர் மக்களின் சராசரி கல்வியறிவு 78.71% ஆகும்.
சிறப்பு
மயிலாடுதுறை - காரைக்கால் சாலை மார்க்கத்தில் மயிலாடுதுறையில் இருந்து 21.4 கி.மி. தூரத்தில், காரைக்காலில் இருந்து 21.7 கிமீ தூரத்தில் திருக்கடையூர் இருக்கிறது. சீர்காழியில் இருந்து சுமார் 23 கி.மி. தொலைவில் சீர்காழி - காரைக்கால் சாலை வழியில் இவ்வூரில் உள்ள அமிர்தகடேஸ்வரர் கோயில் புகழ்பெற்ற சைவத்தலமாகும்.
ஆதாரங்கள்
பகுப்பு:மயிலாடுதுறை மாவட்ட ஊராட்சிகள்
ராபர்ட் யுரஸ்
ராபர்ட் யுரஸ் (Robert Eures , பிறப்பு, இறப்பு: விபரம் தெரியவில்லை), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகளில் கலந்து கொண்டுள்ளார்.
வெளி இணைப்பு
ராபர்ட் யுரஸ்
பகுப்பு:இங்கிலாந்துத் துடுப்பாட்டக்காரர்கள் பகுப்பு:கென்ட் துடுப்பாட்டக்காரர்கள்
மைக்கால் மலைகள்
மைக்கால் மலைகள் (Maikal Hills) என்பது இந்தியாவின் சத்தீசுகர் மாநிலத்தில் உள்ள மலைத்தொடர் ஆகும். சத்தீசுகரின் கவார்தா மாவட்டத்திலுள்ள சாத்புரா-வின் கிழக்கு பகுதியில் மைக்கால் உள்ளது. இதன் உயரம் கடல் மட்டத்திலிருந்து 340 மீ முதல் 941 மீ வரை இருக்கும். அமைதி மற்றும் அழகான சூழ்நிலையால் இது மாநிலத்தின் மிகவும் அழகான இடம் ஆகும். மிக அடர்த்தியான காடுகள் மற்றும் குறைவான மக்கள் தொகை கொண்டதால் இங்கு பல்வேறு சிற்றோடைகள் மற்றும் ஆறுகள் தோன்றுகின்றன, அதில் குறிப்பிடத்தக்கது நர்மதை மற்றும் வைகங்கையின் கிளைநதிகள் ஆகும். இந்த மலைகளில் இரண்டு மலைவாழ் மக்கள் வாழ்கின்றனர் அவர்கள் பைகர்கள் மற்றும் கோண்டுகள் ஆவர். இந்த மலைத்தொடரில் பல அரிய வகையான தாவரங்கள் மற்றும் விலங்குகங்ள் இருக்கின்றன.
இயற்கை பாதுகாப்பு மையங்கள்
கன்கா தேசியப் பூங்கா மற்றும் மத்தியப் பிரதேசத்தின் மாண்ட்லா மற்றும் பாலாகாட் மாவட்டத்தில் ஒரு புலிகள் பாதுகாப்பு சரணாலயம் சாத்புரா மலைகளில் அமைந்துள்ளது. இங்கு புலிகள் மட்டும் பாதுகாக்கப்படுவதில்லை, பாரசிங்கா என்ற அழிந்து வரும் சதுப்புநில மான் இனத்திற்கு ஒரே புகலிடமாகவும் இருக்கின்றது.
நிலவியல்
பாக்சைட்டு மற்றும் அலுமினியத் தாதுக்கள் இந்த மலைகளில் இருப்பதாக கருதப்படுகிறது.
மேற்கோள்கள்
பகுப்பு:சத்தீசுகரில் உள்ள மலைகள்
தாப்சன் குதிரைலாட வௌவால்
தாப்சன் குதிரைலாட வௌவால் (Dobson's horseshoe bat)(ரைனோலோபசு யுனானென்சிசு) என்பது ரைனோலோபிடே குடும்பத்தில் உள்ள ஒரு வகை வௌவால் சிற்றினம் ஆகும். இது சீனா, இந்தியா, மியான்மர் மற்றும் தாய்லாந்து ஆகிய நாடுகளில் காணப்படுகிறது.
விளக்கம்
தாப்சன் குதிரைலாட வெளவாலின் முதுகுபுற உரோமங்கள் பழுப்பு நிறத்தில் இருக்கும். வயிற்றுப்பகுதி உரோமம் இலகுவாகவும் சற்று வெளிர் நிறமாகவும் இருக்கும்.· இளம் வயது வெளவால் சாம்பல் நிறத்தில் காணப்படும். இதனுடைய முன் இறக்கையின் சராசரி நீளம் 56.6mm (54.2-59.5mm) ஆகும். இந்தச் சிற்றினம் ''ரை. பியர்சோனி''யைப் போலக் காணப்பட்டாலும், அளவில் இது பெரியது.
தங்கத் தம்பி
தங்கத் தம்பி 1967 ஆம் ஆண்டு வெளிவந்த தமிழ்த் திரைப்படமாகும். ராம்நாத் இயக்கத்தில் வெளிவந்த இத்திரைப்படத்தில் ரவிச்சந்திரன், வாணிஸ்ரீ, பாரதி மற்றும் பலரும் நடித்துள்ளனர்.
மேற்கோள்கள்
பகுப்பு:1967 தமிழ்த் திரைப்படங்கள்‎ பகுப்பு:மு. கருணாநிதி திரைக்கதை எழுதிய திரைப்படங்கள் பகுப்பு:கே. வி. மகாதேவன் இசையமைத்த தமிழ்த் திரைப்படங்கள் பகுப்பு:ரவிச்சந்திரன் நடித்த திரைப்படங்கள்
வங்காள வரலாறு
தென்கிழக்கு ஆசியா, பாரசீகம், அரேபியா மற்றும் மத்தியதரைக் கடல் நாடுகளான அனதோலியா, பண்டைய கிரேக்கம், உரோமானிய நாடுகளுடன்,  வங்காளம் மஸ்லின் துணி வணிகம் மேற்கொண்டிருந்தது. மௌரியப் பேரரசு மற்றும் குப்தப் பேரரசின் கீழ் வங்காளம் ஒரு மாகாணமாக விளங்கியது.
கௌடப் பேரரசு (கிபி 590 – 626), பாலப் பேரரசு (கிபி 8 - 12ம் நூற்றாண்டு), காம்போஜ பால வம்சம் (கிபி 10 - 11ம் நூற்றாண்டு), ஹரிகேள இராச்சியம் (கிபி 10 - 11ம் நூற்றாண்டு), சென் பேரரசு (கிபி 1070– 1230), தேவா பேரரசு (கிபி 12 - 13ம் நூற்றாண்டு) வங்காளத்தை ஆண்ட காலத்தில், வங்காள மொழி, வங்காள எழுத்துமுறை, இலக்கியம், இசை, கலை மற்றும் கட்டிடக்கலை வளர்ந்தது. 13ம் நூற்றாண்டு முதல் வங்காளத்தின் நிலப்பரப்புகள் இசுலாமிய சுல்தான்கள், இந்து மன்னர்கள் மற்றும் பெருநிலக்கிழார்களின் கீழ் சென்றது. வரலாற்றின் மத்திய காலத்திலும், நவீன காலத்திலும் வங்காளம், குறுநில மன்னர்களால் ஆளப்பட்டது.
கிபி 16 - 17ம் நூற்றாண்டுகளில் வங்காளத்தின் கழிமுகத்துவாரப் பகுதிகளை, 12 இராஜபுத்திர இசுலாமிய நிழக்கிழார்கள் ஆண்டனர்.
வங்காளம், முகலாயர் ஆட்சியில் இருந்த போது, அரசு கருவூலத்தின் 50%  நிலவரி வங்காள மாகாணத்திலிருந்து கிடைத்தது. வங்காளத்தில் நெல், கரும்பு, மஸ்லின் துணி, சணல் நூல் மற்றும் சணல் பொருட்கள் மற்றும் கப்பல் கட்டும் தொழில்கள் சிறப்பாக நடைபெற்றது. வங்காளத்தின் தலைநகரம் டாக்கா, பத்து இலட்சம் மக்கள்தொகைக்கு மேல் கொண்டிருந்தது. முகலாயப் பேரரசின் வீழ்ச்சிக்குப் பின், வங்காளம், படிப்படியாக, இசுலாமிய வங்காள நவாபுகளின் பிடியில் சென்றது. பின்னர் மராத்தியப் பேரரசினர் வங்காள நவாபுகளிடமிருந்து, வங்காளத்தின் மேற்கு பகுதிகளையும், தெற்கு பகுதிகளையும் கைப்பற்றினர்.
கிபி 18ம் நூற்றாண்டில், பிரித்தானிய கிழக்கிந்தியக் கம்பனிப் படைகளுக்கும், வங்காள நவாபு படைகளுக்கும் இடையே நடைபெற்ற பக்சார் சண்டை மற்றும் பிளாசி சண்டைகளின் முடிவில், கிபி 1793ல் வங்காளத்தின் பெரும்பகுதிகளைப் பிரித்தானியக் கிழக்கிந்திய கம்பெனியினர் கைப்பற்றினர். கொல்கத்தா நகரம் பிரித்தானிய இந்தியாவின் தலைநகரமாக விளங்கியது. வங்காளத்தில் பருத்தி மற்றும் பட்டுத் துணி ஆலைகள் மற்றும் சணல் ஆலைகள் பெருகியதால், இங்கிலாந்தில் தொழிற்புரட்சி வேகம் கொண்டது. ஜவுளித் துறையில் பிரித்தானியர்கள் கொண்டு வந்த நவீன நெசவாலைகளாலும்; மழையின்றி ஏற்பட்ட உணவுப் பஞ்சங்களாலும், பல இலட்ச வங்காள மக்கள் தங்களது பரம்பரை நெசவுத் தொழிலை இழந்ததுடன், பட்டினி கிடந்து இறந்தனர்.
பிரித்தானியர்கள் ஆட்சியில் வங்காளத்தில் கல்வி, அறிவியல், கலைகள் பெருகியது. ஆங்கிலம் கற்ற வங்காளிகள் நடுவில் இந்திய விடுதலை போராட்ட உணர்வு பெருகியது. 15 ஆகஸ்டு 1947 அன்று இந்தியப் பிரிவினையின் போது, வங்காளத்தின், இந்துக்கள் அதிகமுள்ள பகுதியான வங்காளத்தின் மேற்கு பகுதியான மேற்கு வங்காளத்தை இந்தியாவுடன் இணைத்தனர். இசுலாமியர்கள் அதிகம் வாழும் கிழக்கு வங்காளத்தைப் பாகிஸ்தான் நாட்டுடன் இணைத்து கிழக்கு பாகிஸ்தான் எனப்பெயரிட்டனர்.
1971ல் தனி நாடு கோரும் கிழக்கு பாகிஸ்தான் மக்கள்,  இந்தியாவின் உதவியுடன், பாகிஸ்தானிடம் போராடி விடுதலைப் பெற்றது. கிழக்கு வங்காளம் எனும் கிழக்கு பாகிஸ்தானுக்கு வங்காளதேசம் எனப்பெயரிடப்பட்டது.
வரலாற்று காலத்திற்கு முந்தைய வங்காளம்
20,000 ஆண்டுகளுக்கு முந்தைய கற்காலத்திய தொல்பொருட்கள் வங்காளத்தில் நடைபெற்ற அகழாய்வில் கண்டறியப்பட்டுள்ளது. 4,000 ஆண்டுகளுக்கு முன்னர், செப்புக் காலத்தில், வங்காளத்தில் அதிக குடியேற்றங்கள் நடைபெற்றது. வங்காளத்தில் முதலில், இந்திய-ஆரிய மொழிகள் அல்லாத, ஆஸ்டிரிக் மொழி மற்றும் ஆஸ்டிரிக்-ஆசிய மொழிகளான தற்கால சந்தாளி மொழி, பில் மொழி, கோலி மொழி, புலிந்த மொழி, சபாரா மொழி மற்றும் திபெத்திய-பர்மிய மொழிகள் பேசிய பழங்குடிகள் வாழ்ந்தனர்.
1960 நடைபெற்ற தொல்லியல் அகழாய்வுகளின் படி, கிமு முதல் ஆயிரமாண்டில் வங்காளத்தில் பண்பாடு மற்றும் நாகரீகம் செழித்திருந்தது.
பண்டைய இலக்கியங்களில் வங்காளம்
மகாபாரத இதிகாசத்திலும், பாகவத புராணத்திலும், பரத கண்டத்தின் கிழக்குப் பகுதியான வங்காளப் பகுதியை ஆண்ட பண்டைய வங்க நாடு, பௌண்டர நாடு, சுக்மா நாடு, அங்க நாடுகளையும் குறித்துள்ளது.
மேலும் மகதப் பேரரசன் ஜராசந்தன் ஆட்சியில் வங்காளம் இருந்தது. பாகவத புராணம் கூறும் ஜராசந்தனின் கூட்டாளி, பௌண்டர நாட்டு மன்னர் பௌண்டரக வாசுதேவன், கிருஷ்ணரைப் போன்று வேடம் தரித்து கிருஷ்ணரை கடும் பகைவனாக கருதினார்.
ஆதி வரலாறு
வங்காள தேசத்தின் மகஸ்தங்கர் தொல்லியல் களம், கிமு 700 ஆண்டிற்கு முந்தைய  பௌண்டர நாட்டு தலைநகரமாக கருதப்படுகிறது. முதன் முதலாக வங்காளம், நந்தர்கள் ஆட்சியின் போது, ஆரியர்களின் ஆட்சியின் கீழ் வந்தது.
வங்காளிகளின் வெளிநாட்டு குடியேற்றங்கள்
வங்காளிகள் தென்கிழக்காசியாவின், குறிப்பாக ஜாவா, சுமத்திரா, சயாம் (தாய்லாந்து) போன்ற நாடுகளுடன் வணிகத் தொடர்பு கொண்டிருந்தனர்.
மகாவம்சம் நூலின் படி, வங்க நாட்டு இளவரசன் விஜயன், கிமு 544ல் தற்கால இலங்கையைக் கைப்பற்றிதாகக் கூறுகிறது.
கங்காரிதாய் இராச்சியம்
பண்டைய பரத கண்டத்தின் கிழக்கில் கங்காரிதாய் இராச்சியம், கங்கை ஆற்றின் கழிமுகத்தில் இருந்ததை, பண்டைய கிரேக்க-ரோமானிய வரலாற்று ஆசிரியர்கள் ஆவணப்படுத்தியுள்ளனர்.
கங்காரிதாய் இராச்சியத்தின் தலைநகரம், தற்கால கோபால்கஞ்ச் என தொல்லியல் அறிஞர்கள் குறிப்பிடுகிறார்கள். மெகஸ்தனிஸ் எழுதிய இண்டிகா நூலில், கங்காரிதாய் இராச்சியம் பெரும் தரைப்படையும், தேர்ப்படையும், யானைப்படையும் கொண்டிருந்தன எனக் குறிப்பிட்டுள்ளது. கங்காரிதாய் இராச்சியம், கிரேக்க, உரோமானிய, எகிப்து போன்ற நாடுகளுடன் கடல் வழி வணிகம் செய்தது.
பாரம்பரியக் கால வங்காளம்
இரண்டாவது குப்தப் பேரரசர், சமுத்திரகுப்தர் வங்காளத்தை கைப்பற்றுவதற்கு முன்னர், வங்காளம், புஷ்கர்ணா இராச்சியம் மற்றும் சமதாத என இரண்டாக பிரிக்கப்பட்டிருந்தது.
சந்திர வம்சம் (கிபி 100 - 250), சமதாத இராச்சியம் (கிபி 300 - ?), கௌடப் பேரரசு (கிபி 590 – 626), பாலப் பேரரசு (கிபி 8 - 12ம் நூற்றாண்டு), காம்போஜ பால வம்சம் (கிபி 10 - 11ம் நூற்றாண்டு), சென் பேரரசு (கிபி 1070– 1230) மற்றும் தேவா பேரரசுகள் (கிபி 12 - 13ம் நூற்றாண்டு) வங்காளத்தை ஆண்டது.
கௌடப் பேரரசு
கிபி 6ம் நூற்றாண்டில் குப்தப் பேரரசின் வீழ்ச்சியின் போது, வங்காளம் வங்க நாடு, சமதாத இராச்சியம் மற்றும் ஹரிகேள இராச்சியம் எனப் பலவாறாக பிரிந்திருந்தது.
மேற்கு வங்காளப் பகுதியில் கௌடப் பேரரசினர் கர்ணசுவர்ணா எனும் தற்கால முர்சிதாபாத்தை தலைநகராகக் கொண்டு ஆண்டனர். குப்தப் பேரரசில் சிற்றரசான இருந்த சசாங்கன் தன்னாட்சியுடன், வங்க நாடு மற்றும் சமதாத நாடுகளை ஒருங்கிணைத்து ஆண்டான்.
வட இந்தியாவை ஆண்ட அர்சவர்தனரின் ஆட்சியில், சசாங்கனின் கௌடப் பேரரசு வீழ்ச்சியுற்றது.
மல்லபூமி இராச்சியம்
மேற்கு வங்காளத்தின் பாங்குராவின் விஷ்ணுபூர் மல்லபூமி இராச்சிய மன்னர்கள் தற்கால ஜார்கண்ட் மாநிலத்தின் தென்கிழக்குப் பகுதிகள் மற்றும் மேற்கு வங்காளத்தின் தெற்குப் பகுதிகளையும் ஆட்சி செய்தவர்கள்.
கிபி 7ம் நூற்றாண்டு முதல் 19ம நூற்றாண்டு வரை விஷ்ணுபூர் மல்லபூமி இராச்சியம் ஏற்ற இறக்கங்களுடன் மல்லபூமியை ஆண்டது. மல்லபூமி இராச்சியத்தின் சுடுமண் கோயில்கள் புகழ்பெற்றது.
பாலர்களின் காலம்
பாலப் பேரரசு (750–1120) வஜ்ஜிராயனம் மற்றும் மகாயான பௌத்தத்தை பின்பற்றிய இராச்சியம் ஆகும். பாலப் பேரரசை நிறுவிய ஆட்சியாளர் முதலாம் கோபாலன் (750–770) ஆவர்.
பாலப் பேரரசு தர்மபாலன் (770–810) மற்றும் தேவபாலன் (810–850) காலத்தில் ஆட்சிப் பரப்பிலும், செல்வத்திலும் உயர்ந்து காணப்பட்டது. பாலப் பேரரசர் அதர்மபாலன், வட இந்தியாவின் தற்கால பிகார் மற்றும் உத்தரப் பிரதேசம் பகுதிகளை கைப்பற்றி பேரரசை விரிவாக்கினார். தர்மபாலருக்கு பின் அரியணை ஏறிய தேவபாலர், தற்கால அசாம் மற்றும் தற்கால ஒடிசாவின் உத்கலப் பகுதியை கைப்பற்றினார்.
பாலப் பேரரசர் மகிபாலா (கிபி 988 -1038) ஆட்சிக் காலத்தில், சாளுக்கியர் மற்றும் சோழ மன்னர் முதாலம்  இராஜேந்திர சோழனின் வடக்கு படையெடுப்பை தற்காலிகமாக தடுத்து நிறுத்தினார்.
பாலப் பேரரசர் இராமபாலன் (1077–1130) கோசலம், தற்கால அசாம் மற்றும்  ஒடிசாவின் பெரும் பகுதிகளை கைப்பற்றி பாலப் பேரரசை விரிவுபடுத்தினார்.
கீழைக் கங்கர்களின் (1078–1434) கலிங்க மன்னர் அனங்கபீமன் சோழ கங்க தேவன், பாலப் பேரரசர் இராமபாலனை வென்று, தெற்கு வங்காளம், கோசலம் மற்றும் உத்கலப் பகுதிகளைப் கைப்பற்றினார். சோழப் பேரரசர் முதலாம் குலோத்துங்க சோழன் (கிபி 1070 - 1120),  கங்கை ஆறு வரை படையெடுத்து, கலிங்கத்தை வென்றார். கலிங்கத்தின் கஜபதிகள் (கிபி 1434 - 1541)  தெற்கு வங்காளத்தை கைப்பற்றினர்.
சந்திர வம்சம்
சந்திர வம்சத்தவர்கள், ஹரிகேள இராச்சியம், சமதாத இராச்சியம் மற்றும் வங்க நாடு மற்றும் காமரூபம் பகுதிகளை, கிபி 900 முதல் 1050 முடிய 150 ஆண்டுகள் ஆட்சி செய்த அரச குலமாகும்.
தேவா பேரரசு
இந்து சமய தேவா பேரரசினர் கிழக்கு வங்காளத்தை கிபி 12 - 13ம் நூற்றாண்டுகளில் ஆண்டனர்.
முகலாயர் காலம்
கிபி 1540ல் முகலாயப் பேரரசர் உமாயுனை வென்று, தில்லி பேரரசர் ஆன ஆப்கானிய சேர் சா சூரி, தற்கால வங்காளதேசத்தின் நாராயண்கஞ்ச் மற்றும் தற்கால பாகிஸ்தானின் பெசாவர் நகரத்தையும் இணைக்கும் பெரும் தலைநெடுஞ்சாலையை அமைத்தார். செர்ஷா சூரி இறந்த பின், கிபி 1554ல் உமாயூன், லாகூர் மற்றும் தில்லி பகுதிகளை கைப்பற்றி மீண்டும் முகலாய அரசை அமைத்தார்.
கிபி 1556ல் உமாயூன் இறக்கவே, இந்துப் படைத்தலைவரான ஹெமு என்ற ஹேம சந்திர விக்கிரமாத்தியன் தில்லியைக் கைப்பற்றி 7 அக்டோபர் 1556 - 5 நவம்பர் 1556 முடிய ஆண்டார்.
தில்லி முகலாயப் பேரரசர் அக்பர், கிபி 1576ல் வங்காள கரணி ஆட்சியாளர்களை வென்றதால், வங்காளம், முகலாயப் பேரரசின் ஒரு மாகாணமானது. முகலாயப் பேரரசின் கீழ், வங்காள மாகாணம் கிபி 1575 முதல் 1717 முடிய முர்சிதாபாத் வங்காள நவாபுகள் ஆண்டனர்.
வங்காள நவாபுகள், சந்தன்நகரில் வணிக மையத்தை நிறுவ, கிபி 1673ல் பிரெஞ்சுக் கிழக்கிந்தியக் கம்பனிக்கு அனுமதியளித்தனர். மேலும் கிபி 1690ல் கொல்கத்தாவில் வணிக மையத்தை நிறுவ பிரித்தானிய கிழக்கிந்தியக் கம்பனிக்கு அனுமதி வழங்கினர்.
முகலாயப் பேரரசின் கிழக்கு வங்காளத்தில் இசுலாமியர்களின் மக்கள்தொகையும், மேற்கு வங்காளத்தில் இந்துக்கள் மக்கள்தொகையும் கூடியது. வங்காளத்தில் மஸ்லின் துணி நெசவாலைகள், சணல் ஆலைகள் மற்றும் கப்பல் கட்டும் தொழில்கள் செழித்தது. வங்காளத்தின் தலைநகராக டாக்கா நகரம் விளங்கியது. பட்டுப் புழு வளர்ப்பு மற்றும் பட்டு நூல் உற்பத்தி கூடியதால், பட்டுத் துணிகள் பெருமளவில் உற்பத்தி செய்யப்பட்டது.
வங்காளத்தின் நெல், கரும்பு, பட்டு, பருத்தி, சணல், உப்பு, முத்துக்கள், அபின் உற்பத்தி கூடியதால், முகலாயப் பேரரசு பொருளாதரத்தில் தன்னிறைவு பெற்றதுடன், பல ஐரோப்பிய நாடுகளுக்கும் ஏற்றுமதி செய்யப்பட்டது. வங்காளத்தில் கப்பல் கட்டும் தொழில் வளர்ச்சியடைந்தது.
வங்காள இந்து இராச்சியங்கள்
முகலாயப் பேரரசு காலத்தில் வங்காளத்தில் தன்னாட்சியுடன் ஜெஸ்சூர், பர்துவான், கூச் பிகார், பர்சூட் இராச்சியஙகளை பல இந்து சமய மன்னர்கள் ஆண்டனர்.
வங்காள நவாபுகள்
முகலாயப் பேரரசின் கீழ், முர்சிதாபாத் நகரத்தை தலைநகராகக் கொண்ட வங்காள நவாபுகள், தற்கால மேற்கு வங்காளம், வங்காளதேசம், பிகார் மற்றும் ஒடிசா பகுதிகளின் ஆளுநர்களாக இருந்தனர். அவுரங்கசீப்ப்பின் மறைவிற்குப் பின்னர் வங்காள நவாபுகள் 1717  முதல் 1757 முடிய தன்னாட்சியுடன் ஆண்டனர். 18ம் நூற்றாண்டின் இறுதியில் வங்காள நவாபுகள், மராத்தியப் பேரரசு மற்றும் பிரித்தானிய கிழக்கிந்தியக் கம்பனிப் படைகளுடன் நடைபெற்ற பிளாசி சண்டை மற்றும் பக்சார் சண்டையில் வங்காளத்தை இழந்தனர்.
வங்காளத்தின் மீதான மராத்தியப் படையெடுப்புகள்
18ம் நூற்றாண்டின் முற்பகுதியில் மராத்தியப் பேரரசின் படைத்தலைவர் ரங்கோஜி போன்சுலே, வங்காளத்தின் மீது படையெடுத்து, ஒடிசா மற்றும் வங்காளத்தின் தெற்கு பகுதிகளை கைப்பற்றினார்.
பிரித்தானிய கிழக்கிந்திய கம்பனி
பிரித்தானிய கிழக்கிந்திய கம்பனியினர் கொல்கத்தாவில் உள்ள வில்லியம் கோட்டையை வலுப்படுத்திக் கொண்டிருந்த நேரத்தில், பிரெஞ்ச் கிழக்கிந்திய கம்பெனியரின் தூண்டுதலின் பேரில், வங்காள நவாபு சிராச் உத் தவ்லா, ஆங்கிலேயர்கள் மீது படையெடுத்தார். ராபர்ட் கிளைவ் தலைமையிலான ஆங்கிலேயப் படைகள் மற்றும் உள்ளூர் கூட்டாளி படைகளின் உதவியுடன், மார்ச் 1757ல் சந்தன்நகரைக் கைப்பற்றினர். மேலும் 23 சூன் 1757 அன்று நடைபெற்ற பிளாசி சண்டையில், ஆங்கிலேயர்கள், வங்காள நவாப்பை தோற்கடித்தனர். பின்னர் முர்சிதாபாத்தில் வங்காள நவாப் சிராச் உத் தவ்லாவை உள்ளூர் மக்களில்  கொன்றதால், ஆங்கிலேயர்கள் தங்கள் ஆதரவு நபரை வங்காள நவாபை நியமித்தனர். மேலும் வங்காளத்தின் தெற்கு பகுதிகள் முழுவதும் ஆங்கிலேயர்களின் கீழ் வந்ததது.
பிரெஞ்ச் கிழக்கிந்திய கம்பெனியினர் 1763ல் மீண்டும் சந்தன்நகரை கைப்பற்றினர்.
முகலாயப் பேரரசர் ஷா ஆலம் II காலத்தில கிபி 1765ல் நடைபெற்ற பக்சார் சண்டையில் ஆங்கிலேயர்கள் வென்றனர். தில்லி முகலாயப் பேரரசின் தோல்விக்குப் பின்னர், இந்தியாவின் பண்பாட்டுத் தலைநகரமாக கொல்கத்தா விளங்கியது.
பிரித்தானியர்களின் ஆட்சி
கிழக்கிந்தியக் கம்பெனி ஆட்சி மற்றும் பிரித்தானிய இந்தியாவின் ஆட்சியின் போது, வங்காள மாகாணத்தில், 1770 பஞ்சம் மற்றும் 1943 பஞ்சம்|பஞ்சங்களால் வங்காளத்தின் மூன்றில் ஒரு பகுதி மக்கள் உணவின்றி இறந்தனர்.
இந்தியாவில் கம்பெனி ஆட்சியின் போது நடைபெற்ற 1857 சிப்பாய்க் கிளர்ச்சியாலும், நிதி நெருக்கடியாலும் பிரித்தானியக் கிழக்கிந்திய கம்பெனி 1858ல் மூடப்பட்டது. பிரித்தானிய இந்தியா காலனியாதிக்க நிர்வாகம், பிரித்தானிய அரசால் நியமிக்கப்பட்ட  வைஸ்ராய் மூலம் நிர்வகிக்கப்பட்டது. ஐக்கிய இராச்சியத்தின் விக்டோரியா மகாராணி, பிரித்தானிய இந்தியாவின் மகாராணியாகவும் அழைக்கப்பட்டார்.
வங்காள மாகாணத்தின் தலைமை ஆளுநர் வாரன் ஹேஸ்டிங்ஸ் (1772-1785), இராணுவம், காவல் துறை, வருவாய்த் துறைகள் மற்றும் நீதிமன்றங்கள் கொண்ட நிர்வாகக் கட்டமைப்பை நிறுவினார்.
1835ல் கொல்கத்தா மருத்துவக் கல்லூரி, 1857ல் கொல்கத்தா பல்கலைக்கழகம், 1862ல் கல்கத்தா உயர் நீதிமன்றம் நிறுவப்பட்டது.
1905 வங்காளப் பிரிவினை
1905ல் வைஸ்ராய் கர்சன் பிரபு, வங்காள மாகாணத்தை நிர்வாக வசதிக்காக, மேற்கு வங்காளம் மற்றும் கிழக்கு வங்காளம் மற்றும் அசாம்  என இரண்டு மாகாணங்களாகப்  வங்காளத்தை பிரிவினை செய்யப்பட்டது. புதிய மேற்கு வங்காள மாகாணத்தில் தற்கால மேற்கு வங்காளம், பிகார், ஜார்கண்ட் மற்றும் ஒடிசா மாநிலங்கள் இருந்தது. மேற்கு வங்காளத்தின் தலைநகராக கொல்கத்தா செயல்பட்டது. புதிய கிழக்கு வங்காளம் மற்றும் அசாம் மாகாணத்தில் தற்கால வங்காளதேசம் மற்றும் அசாம் உள்ளிட்ட வடகிழக்கு இந்திய மாநிலங்களைக் கொண்டிருந்தது. கிழக்கு வங்காளத்தின் தலைநகரமாக டாக்கா நகரம் செயல்பட்டது. 1905 முதல் 1911 முடிய செயல்பட்ட இவ்விரண்டு வங்காளப் பிரிவினைக்கு மக்கள் நடுவில் கடும் எதிர்ப்பு கிளம்பியதல், புதிய வங்காள மாகாணங்களை கலைத்து விட்டு,  1912ல் வங்காள மொழி பேசும் பகுதிகளுடன் வங்காள மாகாணம் மீண்டும் நிறுவப்பட்டது. மேலும் தற்கால பிகார், ஜார்கண்ட் மற்றும் ஒடிசா பகுதிகளை இணைத்து பிகார் & ஒடிசா மாகாணம் நிறுவப்பட்டது  பிரித்தானிய இந்தியாவின் தலைநகரம் கல்கத்தாவிலிருந்து 12 டிசம்பர் 1911 அன்று தில்லிக்கு மாற்றப்பட்டது.
வங்காள சட்டமன்றம் (1920–37)
மாண்டேகு-செம்ஸ்போர்டு சீர்திருத்தங்களின் படி, 1921ல் வங்காள மாகாணத்தில் 140 இந்திய உறுப்பினர்கள் கொண்ட சட்டமன்றம் அமைக்கப்பட்டது.
இரண்டாம் உலகப் போரின் போது 1943 வங்காளப் பஞ்சத்தில் 30 இலட்சம் மக்கள் பட்டினியால் இறந்தனர்.
வங்காள மறுமலர்ச்சி
கிபி 19 மற்றும் 20ம் நூற்றாண்டில், பிரித்தானிய இந்தியாவின் வங்காளத்தில் சமூகம், கல்வி,  அரசியல், இலக்கியம், அறிவியல், சமயம் போன்ற துறைகளில் ஏற்பட்ட  மறுமலர்ச்சியைக் குறிக்கும். வங்காள மறுமலர்ச்சிக்கு முக்கியப் பங்காற்றியவர்களில் இராசாராம் மோகன் ராய் (1775–1833), ஈஸ்வர சந்திர வித்யாசாகர் (1820 - 1891), பங்கிம் சந்திர சட்டர்ஜி (1838  – 1894),  ஜகதீஷ் சந்திர போஸ் (1858 - 1937), சரத்சந்திர சட்டோபாத்யாயா (1876 –  1938), இரவீந்திரநாத் தாகூர்  (1861–1941), விவேகானந்தர் (1863 - 1902),    பக்திவேதாந்த சுவாமி பிரபுபாதா ஆகியோர் குறிப்பிடத்தக்கவர்கள் ஆவர்.
இந்திய விடுதலை இயக்கம்
இந்திய விடுதலை இயக்கத்திற்கு, வங்காளம் மிகப்பெரிய அளவில் பங்கு வகித்தது. ஆயுதமேந்திய அனுசீலன் சமித்தி மற்றும் யுகாந்தர் புரட்சி அமைப்புகள், பிரித்தானிய ஆட்சியாளர்களுக்கு எதிராக புரட்சி செய்தது.
இந்திய விடுதலைப் போராட்டத்தில் பங்கெடுத்த முக்கிய வங்காளத் தலைவர்கள் சித்தரஞ்சன் தாஸ், சுரேந்திரநாத் பானர்ஜி, நேதாஜி சுபாஷ் சந்திர போஸ், பிபின் சந்திர பால், குதிராம் போஸ், பூபேந்திரநாத் தத்தர், சூரியா சென்,  சரோஜினி நாயுடு,  அரவிந்தர், ராஷ் பிஹாரி போஸ், ஜத்தீந்திர நாத் தாஸ் ஆகியோர் குறிப்பிடத்தக்கவர்கள் ஆவர்.
முதல் வங்காளப் பிரிவினை
பிரித்தானிய இந்தியாவின் ஆட்சியில் இந்தியத் தலைமை ஆளுநர் கர்சன் பிரபு, 1905ல் வங்காளத்தின் கிழக்குப் பகுதியை கிழக்கு வங்காளம் மற்றும் அசாம் என்றும், வங்காளத்தின் மேற்குப் பகுதியை ஒடிசாவுடன் கூடிய மேற்கு வங்காளம் என இரண்டாகப் பிரித்தார். இப்பிரிவினையை மக்கள் வலுவுடன் எதிர்த்தனர். இதனால் 1905ல் பிரிக்கப்பட்ட வங்காள மொழி பேசும் பகுதிகள் மீண்டும் 1912ல் ஒன்றிணைக்கப்பட்டது.
இரண்டாம் வங்காளப் பிரிவினை
15 ஆகஸ்டு 1947ல் இந்திய விடுதலைக்குப் பின்னர் வங்காள மாகாணத்தை, இந்துக்கள் பெரும்பான்மை கொண்ட பகுதிகளை மேற்கு வங்காளம் என்றும், இசுலாமியர்கள் பெரும்பான்மை கொண்ட  கிழக்கு வங்காளம் எனப் பிரிக்கப்பட்டது. இதனால் கிழக்கு வங்காளத்தில் இருந்த இலட்சக்கணக்கான இந்துக்கள், உடைமைகளை இழந்து, மேற்கு வங்காளம் மற்றும் திரிபுரா மாநிலங்களில்  அகதிகளாக குடியேறினர். அதே போன்று பிகார், மேற்கு வங்கப் பகுதியில் இருந்த இசுலாமியர்கள் கிழக்கு வங்காளத்தை நோக்கிச் சென்றனர். பாகிஸ்தானின் கிழக்கு வங்காளப் பகுதிக்கு, 1955ல் கிழக்கு பாகிஸ்தான் எனப் பெயரிடப்பட்டது.
தற்கால வங்காளம்
கிழக்கு வங்காளம் எனப்படும் கிழக்கு பாகிஸ்தான் மக்களுக்கு பாகிஸ்தான் அரசியலில் போதுமான அதிகாரம் வழங்கப்படாததாலும், உள்ளூர் வங்காள மொழிக்கு பதிலாக உருது மொழியை மக்கள் மீது திணிக்க முயன்றதாலும்,  பாகிஸ்தானிய ஆட்சியாளர்கள் மீது இசுலாமிய வங்காளிகள் மிகுந்த கோபத்துடன் இருந்தனர். 1971ல் நடைபெற்ற வங்காளதேச விடுதலைப் போரில், வங்காள இசுலாமியர்கள் பெரும்பான்மையாக வாழும் கிழக்கு பாகிஸ்தான் பகுதி விடுதலை அடைந்தது. விடுதலை அடைந்த தங்கள் நாட்டிற்கு வங்காள தேசம் எனப்பெயரிட்டனர். சேக் முஜிபுர் ரகுமான் வங்காள தேசத்தின் முதல் குடியரசுத் தலைவர் ஆனார். தற்பொது சேக் முஜிபுர் ரகுமானின் மகள் சேக் அசீனா வங்காளதேசத்தின் பிரதம அமைச்சராக உள்ளார்.
வெளி இணைப்புகள்
பகுப்பு:வங்காளதேச வரலாறு பகுப்பு:இந்திய வரலாறு பகுப்பு:மேற்கு வங்காளத்தின் வரலாறு
பகுப்பாய்வு முடக்கம்
அதிசிந்தனை அல்லது பகுப்பாய்வு முடக்கம் (Analysis paralysis) என்பது அளவுக்குமதிகமான தன்சிந்தனையில் ஈடுபட்டு, முடிவெதும் எடுக்க முடியாமல் முடங்கும் நிலையாகும். ஒரு நபர், மிகசெம்மையான அல்லது அதிசிறந்த தீர்வை நோக்கி செல்லும் போது, காணும் தீர்வெல்லாம் எதிர்பார்ப்பை பூர்த்தி செய்யாத காரணத்தலோ, அல்லது எடுக்கும் முடிவை தவறான விளைவை கொடுக்கும் எனும் பயத்தாலோ முடிவெடுக்க முடியாமல் முடங்கும் நிலையே பகுப்பாய்வு முடக்கமாகும்
நேரலமருத அள்ளி
நேரலமருத அள்ளி (Neralamarudahalli) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643277. இந்த ஊரானது மொடுகுல்லலி ஊராட்சிக்கு உட்பட்டது.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 20 கிலோமீட்டர் தொலைவிலும், பாலக்கோட்டில் இருந்து 11 கிலோ மீட்டர் தொலைவிலும் உள்ளது.
மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 72, மொத்த மக்கள் தொகைகள் 324 ஆகும். இதில் 165 ஆண்களும், 159 பெண்களும் அடங்குவர்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
மாயா கோட்னானி
மாயா சுரேந்திரகுமார் கோட்னானி (Maya Surendrakumar Kodnani) என்பவர் குஜராத் அரசாங்கத்தில் பெண்கள் மற்றும் குழந்தைகள் மேம்பாட்டுக்கான முன்னாள் மாநில அமைச்சர் ஆவார். பாரதீய ஜனதா வேட்பாளராக நரோடா சட்டசபைத் தொகுதியை பிரதிநிதித்துவப்படுத்த தேர்ந்தெடுக்கப்பட்ட பின்னர் கோட்னானி குஜராத்தின் 12 வது சட்டமன்றத்தின் உறுப்பினரானார்.
2002 குஜராத் வன்முறையின் போது நரோடா பாட்டியா படுகொலையில் பங்கேற்றதற்காக கோட்னானிக்கு 2012 ஆம் ஆண்டில் இருபத்தெட்டு ஆண்டுகள் சிறைத்தண்டனை விதிக்கப்பட்டது. ஆனால், 2018 ஆம் ஆண்டில் குஜராத் உயர் நீதிமன்றத்தால் இவர் விடுவிக்கப்பட்டார். இந்த வழக்கில் தண்டனை பெற்ற மிகவும் மதிப்பு மிக்க நபர்களில் ஒருவரும் குற்றம் சாட்டப்பட்ட ஒரே பெண்மணியும் இவரேயாவார்.
ஆரம்பகால வாழ்க்கை
கோட்னானி பரோடா மருத்துவக் கல்லூரியில் சேர்ந்தார், அங்கு இவர் தனது மருத்துவம் மற்றும் அறுவை சிகிச்சையில் இளங்கலைப் பட்டத்தைப் பெற்றார். மேலும், இவர் இங்கு மகளிர் நலம் மற்றும் மகப்பேறியல் பிரிவில் பட்டயப்படிப்பையும் முடித்தார். இவர் அகமதாபாத், நரோடா, குபர்நகரில் சிவம் மகப்பேறு மருத்துவமனையை அமைத்தார்.
அரசியல் வாழ்க்கை
1995 ஆம் ஆண்டில் அகமதாபாத் குடிமைத் தேர்தல்களுடன் கோட்னானி தனது அரசியல் வாழ்க்கையைத் தொடங்கினார். இவர் பாரதிய ஜனதா கட்சியின் சார்பில் நரோடா தொகுதியில் இருந்து மூன்று முறை சட்டமன்ற உறுப்பினராகத் தேர்ந்தெடுக்கப்பட்டார். 1998 ஆம் ஆண்டில், இவர் தேர்தலில் 75,000 வாக்குகள் வித்தியாசத்தில் வெற்றி பெற்றார். டிசம்பர் 2002 இல், 2002 குஜராத் கலவரங்களுக்கு பின்னர், இவர் 110,000 வாக்குகள் வித்தியாசத்தில் வெற்றி பெற்றார். 2007 ஆம் ஆண்டில், இவரது வெற்றிக்கான வாக்கு வித்தியாசம் 180,000 வாக்குகளாக இருந்தது. 2007ஆம் ஆண்டுத் தேர்தலில் வெற்றி பெற்ற பின்னர், நரேந்திர மோடியின் அரசாங்கத்தில் குஜராத்தின் பெண்கள் மற்றும் குழந்தைகள் மேம்பாட்டு அமைச்சராக இவர் அறிவிக்கப்பட்டார். நரோடா பாட்டியா படுகொலை வழக்கில் குற்றம் சாட்டப்பட்டதால் கைது செய்யப்படவிருந்த நிலையில், 2009 ஆம் ஆண்டில் அவர் பதவியில் இருந்து விலகினார்.
தனிப்பட்ட வாழ்க்கை
மாயா கோட்னானி ஒரு பொது மருத்துவரான சுரேந்திர கோட்னானியை மணந்தார்.
மேற்கோள்கள்
பகுப்பு:1956 பிறப்புகள் பகுப்பு:வாழும் நபர்கள் பகுப்பு:பாரதிய ஜனதா கட்சி அரசியல்வாதிகள்
அத்தியூர் வரதராஜப்பெருமாள் கோயில்
அத்தியூர் வரதராஜப்பெருமாள் கோயில் தமிழ்நாட்டில் பெரம்பலூர் மாவட்டம், அத்தியூர் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:பெரம்பலூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பம்பாய் வங்கி
பம்பாய் வங்கி இந்தியா விடுதலை பெறுவதற்கு முந்தைய பிரித்தானிய இந்தியாவின் மூன்று மாகாண வங்கிகளில், இரண்டாவது வங்கியாகும். கல்கத்தா வங்கியும், மதராஸ் வங்கியும் இதர இரு வங்கிகளாகும். 1840 ஏப்ரல் 15 அன்று பிரித்தானிய கிழக்கிந்திய நிறுவனத்தின் சாசனத்திற்கு ஏற்ப நிறுவப்பட்டது. இது, பம்பாய் (தற்போதைய மும்பை) நகரை தலைமையிடமாகக் கொண்டு செயல்பட்டது. பம்பாய் வங்கி, சாதாரண வணிக வங்கி மேற்கொள்ள வேண்டிய அனைத்து நடவடிக்கைகளையும் மேற்கொண்டது. சென்னை வங்கி, அந்த நேரத்தில் வேறு எந்த மைய வங்கியும் இல்லாத காரணத்தால், இது ஒரு நடுவன் வங்கியின் ஒரு சில பணிகளையும் மேற்கொண்டது.
1921 சனவரி 27 அன்று பம்பாய் வங்கி, இதர இரு மாகாண வங்கிகளான கல்கத்தா வங்கியுடனும், மதராஸ் வங்கியுடனும் இணைந்து இம்பீரியல் பேங்க் ஆப் இந்தியா என உருவாக்கப்பட்டது. இந்திய வங்கிகளை கட்டுப்படுத்தி நெறிப்படுத்தும் இந்திய நடுவன் வங்கியான பாரத ரிசர்வ் வங்கியால் இந்திய இம்பீரியல் வங்கியை பாரத ஸ்டேட் வங்கி என 1955 ஏப்ரல் 30 அன்று பெயர் மாற்றம் செய்யப்பட்டது.
பாசார் அய்யனார் கோயில்
பாசார் அய்யனார் கோயில் தமிழ்நாட்டில் விழுப்புரம் மாவட்டம், பாசார் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சோர்சுஃபோர்கி
சோர்சுஃபோர்கி (SourceForge) என்பது இணைய வழி அடிப்படையிலான கட்டற்ற/திறமூல மென்பொருட்களை வழங்கும் சேவையகம் ஆகும். இதன் சேவை இது போன்ற மென்பொருளாளர்களுக்கு மிகவும் பயன் தர வல்லதாக உள்ளது. காரணம், இதனில் அனைத்து மென்பொருட்களையும் காக்கவும், பேணவும், தொடர்ந்து அதனை வளர்ச்சியடைய வைக்கவும் தேவையான மேலதிக வசதிகள் ஒருங்கே அமையப்பட்டுள்ளன. இது போன்ற வசதிகளை உடைய முதல் இணையதளங்களில் இதுவும் ஒன்றாகக் கூறப்படுகிறது. உலகின் வெவ்வேறு பகுதிகளில் வாழும் மென்பொருளாளர்கள் இணைந்து கூட்டாக ஒன்றை உருவாக்கவும், பேணவும், அதனை தொடர்ந்து வளர்ச்சியுற செய்யவும் பல தொழினுட்பங்கள் தேவைப்படுகின்றன. இதன் வசதிகளை எவ்வித இடர் இன்றி அவர்க்கள் தங்கள் இலக்கினை அடைவர்.
மேற்கோள்கள்
பகுப்பு:கட்டற்ற மென்பொருட்கள்
கே. அக்ரஹாரம்
'''கே. அக்ரஹாரம்' (K. Agraharam'') என்பது இந்தியாவின் தமிழ்நாட்டில் அமைந்துள்ள தர்மபுரி மாவட்டம், பென்னாகரம் வட்டம், கூத்தப்பாடி ஊராட்சிக்கு உட்பட்ட ஒரு கிராமம் ஆகும்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள் பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
எய்தி ஏம்மல்
எய்தி பி, ஏம்மல் (Heidi B. Hammel) (பிறப்பு மார்ச் 14, 1960)அல்லது ஃஎய்தி பி. ஃஏம்மல் ஓர் அமெரிக்க வானியலாளரும் கோள் அறியலாளரும் ஆவார். இவர் நெப்டியூனையும் யுரேனசையும் விரிவாக ஆய்வு மேற்கொண்டவர். இவர் வானியல் ஆய்வுக்கான பல்கலைக்கழகங்களின் கழகத்தின் துணைத்தலைவர் ஆவார். இவர் 2002 இல் கார்ல் சாகன் பதக்கத்தைப் பெற்றார். இது பொதுமக்களிடம் கோள் அறிவியல் புரிவையும் விழிப்புணர்வையும் மேம்படுத்தும் அறிவியலாளருக்கு வழங்கப்படுகிறது. இவர் 2003 இல் கண்டுபிடிப்பு இதழ் (Discover Magazine) தேர்வு செய்த50 முதன்மை வாய்ந்த அறிவியல் பெண்மணிகளில் ஒருவராவார்.
வெளி இணைப்புகள்
பகுப்பு:அமெரிக்கப் பெண் அறிவியலாளர்கள் பகுப்பு:கோள் அறிவியலாளர்கள் பகுப்பு:அமெரிக்க வானியலாளர்கள் பகுப்பு:பெண் வானியலாளர்கள் பகுப்பு:பெண் கோள் அறிவியலாளர்கள் பகுப்பு:1960 பிறப்புகள் பகுப்பு:வாழும் நபர்கள்
பிர்சா முண்டா பன்னாட்டு ஹாக்கி விளையாட்டரங்கம்
மேற்கோள்கள்
பகுப்பு:இந்திய விளையாட்டரங்குகள் பகுப்பு:வளைதடிப் பந்தாட்டம் பகுப்பு:சுந்தர்கட் மாவட்டம்
ஐந்திரம் (இலக்கண நூல்)
ஐந்திரம் என்பது ஆசீவர்கள் காலத்து அறிவியல் நூல். இந்த நூல் பற்றிய மேற்கோள் குறிப்புகள் எதுவும் தொல்காப்பியத்தில் இருக்கிறது. தமிழில் அகத்தியம் பற்றிய குறிப்புகள் தமிழ்நூல்களில் உள்ளது.
விளக்கூர் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
ஐந்திரம் (இலக்கண நூல்)
ஐந்திரம் என்னும் நூல் இந்திரனால் செய்யப்பட்டது என்பர். தமிழ் இலக்கண நூலாகத் தொல்காப்பியம் கிடைத்துள்ளது.
ஐரூன்சு கடை
ஐ-டியூன்ஸ் ஸ்டோர் மக்கின்டொஷ் (மியூசிக் பயன்பாட்டின் உள்ளே), ஐ-போன், ஐ-பேடு, ஐ-பேடு டச் மற்றும் ஆப்பிள் டிவி மற்றும் விண்டோசு (ஐடியூன்ஸ் உள்ளே) உள்ளிட்ட பெரும்பாலான ஆப்பிள் சாதனங்களில் கிடைக்கிறது. ஐ-டியூன்ஸ் ஸ்டோரிலிருந்து காணொளிகளை வாங்குதல் ஆப்பிள் டிவி பயன்பாட்டில் உள்ள ரோகு மற்றும் அமேசான் ஃபயர் டிவி சாதனங்கள் மற்றும் சில நவீன தொலைக்காட்சிகளில் காணப்படுகிறது.
ஐந்திரம் (இலக்கண நூல்)
பாணினியத்துக்கு முந்துநூலாகக் கண்டறியப்பட்டுள்ள வடமொழி இலக்கண நூல்கள் 13. அவற்றில் ஐந்திரம் பற்றிய குறிப்புகள் வடமொழி நூல்களில் இல்லை. தொல்காப்பிய நூலுக்குத் தரப்பட்டுள்ள பனம்பாரனாரின் பாயிரம் ஆகும். இதில் 'ஐந்திரம் நிறைந்த தொல்காப்பியன்' என்று பனம்பாரனார் குறிப்பிட்டுள்ளார்.
ஐரூன்சு கடை
மேற்கோள்கள்
பகுப்பு:2003 நிறுவனங்கள் பகுப்பு:ஆப்பிள் நிறுவனத் தயாரிப்புகள் பகுப்பு:மின் வணிகம் பகுப்பு:கோரிக்கை சேவைகளில் காணொளிகள்
ஐந்திரம் (இலக்கண நூல்)
ஐந்திரம் பற்றிய பர்னல் ஆய்வு தொல்காப்பியம் பாணினியின் காலத்துக்கு முந்தியது என்பதைக் காட்டுகிறது.
விளக்கூர் ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
ஐந்திரம் (இலக்கண நூல்)
பாணினியின் காலம் கி.மு. எட்டாம் நூற்றாண்டு என்று கணிக்கப்பட்டாலும், கி.மு. நான்காம் நூற்றாண்டு என்று பலரும் கூறிவருகின்றனர். இந்தப் பாணினிக்கு முந்துநூலாக இருந்த 13 நூல்களில் முதலாவதாகக் கருதப்படும் ஐந்திரம் மிகப் பழமையானது என்பது தெளிவு. தொல்காப்பியர் காலத்தில் பாணினியம் இல்லை. ஐந்திரம் என்னும் நூல்தான் இருந்தது. பனம்பாரனாரின் பாயிரத்தில் உள்ளபடி தொல்காப்பியர் 'முந்துநூல்' கண்டவர். அதாவது அகத்தியத்தில் ஆழங்கால் பட்டவர். அத்துடன் ஐந்திர இலக்கண அறிவும் நிரம்பியவர். எனவே ஐந்திரம் என்னும் நூலும், தொல்காப்பியமும் சற்றேறக் குறைய சமகாலத்தவை எனக் கொள்ளத் தக்கவை. (கி.மு. எட்டாம் நூற்றாண்டு)
விளக்கூர் ஊராட்சி
மேற்கோள்கள்
பகுப்பு:கள்ளக்குறிச்சி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஐந்திரம் (இலக்கண நூல்)
மாற்றுக்கருத்துகள்
கணபதி ஸ்தபதி இந்நூலை தொகுத்து வெளியிட்டுள்ளார். இந்திரன் பெயரை கூறிய திருவள்ளுவரும், ஐந்திரம் இந்திரனால் எழுதப்பட்டது எனக் கூறவில்லை. ஆனால் சிலப்பதிகாரம் (கி.பி முதல் நூற்றாண்டு) "விண்ணவர் கோமான் விழுநூல்"எனக்கூறுகிறது. இதனை இந்திரனால் எழுதப்பட்டது என்றும், இந்திரன் வழிவந்தவர்களால் எழுதப்பட்டது எனவும் கூறலாம்   ஐந்திரம் எனக்கூறி சில காலக்கணக்குகளைக் கூறுபவர் கி.பி 5 ஆம் நூற்றாண்டில். வாழ்ந்த ஆரியபட்டரே. அதாவது வடமொழி எழுத்தாளர்களில் இவரே முதன்முதலில் ஐந்திரம் என்ற பெயரைக் கூறுகிறார்.
மேற்கோள்கள்
பகுப்பு:ஆசீவகம் பகுப்பு:அறிவியல் நூல்கள் பகுப்பு:இலக்கண நூல்கள்
இந்திரா (தெலுங்குத் திரைப்படம்)
இந்திரா, 2002 ஆம் ஆண்டு தெலுங்கில் வெளியான திரைப்படம். இதில் சிரஞ்சீவி, சோனாலி பேந்திரே, ஆர்த்தி அகர்வால் ஆகியோர் நடித்துள்ளனர். இது பின்னர், இந்திரா தி டைகர் என்ற பெயரில் இந்தியிலும், இந்திரன் என்ற பெயரில் தமிழிலும் மொழிமாற்றம் செய்யப்பட்டது.
பாடல்கள்
பகுப்பு:2002 தெலுங்குத் திரைப்படங்கள் பகுப்பு:இந்திய நாடகத் திரைப்படங்கள் பகுப்பு:தெலுங்கில் இருந்து தமிழுக்கு மொழிமாற்றம் செய்யப்பட்டத் திரைப்படங்கள்